Morejský despotát

Morejský despotát (gr. Δεσποτάτο του Μορέως) bol polo-autonómnou provinciou Byzantskej ríše za vlády poslednej Palaiologovskej dynastie a po zániku Byzantskej ríše (1453) jedným z jej nástupníckych štátov až do jeho anexie Osmanskou ríšou v roku 1460. Despotát sa rozkladal na väčšine Peloponézskeho polostrova (vtedy nazývanom aj Morea). Hlavným a kultúrnym mestom bola Mystra, opevnené mesto ležiace v blízkosti starovekej Sparty.

 Dejiny 
vľavo|náhľad|Palác v Mystre, hlavnom meste despotátu
Po 4. križiackej výprave bolo na území Byzantskej ríše vytvorených viacero križiackych štátov, medzi nimi i Achájske kniežatstvo. Byzantská ríša, ktorej vtedajším nástupcom sa stalo Nikajské cisárstvo sa pokúsila svoje územia dobyť späť. Už v roku 1259 porazil nikajský cisár Michal VIII. achájske knieža Viliama II. (Guillaum II. de Villehardouin) pri Pelagónii,MOREA, DESPOTATE OF In:  čo viedlo k znovudobytiu východnej časti Morey východným cisárstvom. V roku 1261 Nikajské cisárstvo znovuzískalo Konštantínopol a Byzantská ríša bola obnovená.

Cisár Ján VI. Kantakuzenos na území v Peloponéze v roku 1348 vytvoril údelné panstvo pre svojho syna Manuela Kantakuzena. V roku 1383 sa moci v despotáte ujala dynastia Palaiologovcov. Novým vládcom sa podarilo moc v krajine stabilizovať a Morea sa stala ekonomickým a kultúrnym centrom neskorej Byzantskej ríše. V rokoch 14151416 bol v severnej časti despotátu, medzi Sarónskym a Korintským zálivom vystavaný obranný val - Hexamilion. S úpadkom nadvlády latinských rytierov (tzv. obdobie frankokracie) súvisel i ďalší územný rozmach despotátu, ktorý do roku 1430 získal pod nadvládu takmer celý polostrov.
vľavo|náhľad|Monastier Pantanassa

V Morey v tomto období pôsobili najväčší vzdelanci neskoro-byzantského obdobia. Medzi nimi filozofi Bessarion a Pletón a ich žiaci, či biskupi Izidor Kyjevský a Gennadios Scholarios. Pôsobil tu aj grécky historik Laonikos Chalkokondyles. Morey sa darilo aj v ekonomickej oblasti, darilo sa poľnohospodárstvu (najmä vínnej réve a olivám) a prosperujúca bola aj výroba hodvábu a solí.Morejský despotát. In:  Rozvoj podporovala aj albánska imigrácia, ktorá dodala nové pracovné sily pre krajiny spustošené bojmi a zabezpečila despotátu obrannú silu. Obrana pobrežia a obchod v krajine bol zase výrazne v rukách Benátskej republiky.

V roku 1446 osmanský sultán Murad II. porazil byzantské vojsko v bitke na Korintskej šiji a despotát sa však dostal do vazalstva Osmanskej ríše. Muradov syn Mehmed II. v roku 1453 dobyl Konštantínopol, čo znamenalo osamostatnenie Morejského despotátu. Sultán Mehmed II. však po Morejcoch čoskoro začal žiadať pravidelný tribút, ktorý krajina odmietla platiť a čo viedlo k jej dobytiu 29. mája 1460.

 Zoznam vládcov despotátu 
vľavo|náhľad|Cisársky orol v Mystre
Zoznam vládcov Morejského despotátu podľa Dějiny Byzance

 Kantakuzenovci 
 1348  1380 Manuel Kantakuzenos
 1380  1383 Matej Kantakuzenos (Matthaios)
 1383 Demeter I. Kantakuzenos

 Palaiologovci 
 1383  1407 Theodor I. Palaiologos
 1407  1428 Theodor II. Palaiologos (spolu s bratmi Konštantínom a Tomášom)
 1428  1443 Konštantín Palaiologos a Tomáš Palaiologos
 1449  1460 Tomáš Palaiologos a Demeter II. Palaiologos

 Referencie 

 Pozri aj 
 Pád Konštantínopola 
 Byzantská ríša 
 Achájske kniežatstvo 
 Trapezuntské cisárstvo
 Kniežatstvo Theodoro

 Iné projekty 

 Externé odkazy 
 Mistra prežila pád Konštantínopolu o sedem rokov (historyweb.sk)
 Peloponéz (anglicky)

Kategória:Morejský despotát
Kategória:Zaniknuté štáty na Balkánskom polostrove
Kategória:Byzantská ríša
Kategória:Dejiny Grécka
Kategória:Zaniknuté štáty Európy